armvectores/hy_wikipedia_2023 huggingface dataset:
Riders on the Storm

Riders on the Storm-ը ամերիկյան լեգենդար ռոք խումբ The Doors-ի երգն է։ Երգը ձայնագրվել է 1970-1971 թվականներին և տեղ է գտել խմբի 6-րդ ստուդիական ալբոմում՝ L.A. Woman-ում։ Երգը զբաղեցրել է 14-րդ հորիզոնականը Ամերիկայի Billboard Hot 100 չարթում, 22-րդ հորիզոնակնը Մեծ Բրիտանիայի չարթերում, և 7-րդ հորիզոնականը Հոլանդիայի չարթերում։


== Պատմություն ==
Ինչպես նշում է խմբի անդամ Ռոբի Կրիգերը, երգի համար ներշնչանքի աղբյուր է հանդիսացել "(Ghost) Riders in the Sky: A Cowboy Legend" երգը։ Երգը գրված է Մի դորիան տեսակում, և իրար է միացնում իրական որոտի ու անձրևի ձայներ և իհարկե Ռեյ Մանզարեկի Fender Rhodes էլեկտրական դաշնամուրի նվագակցությունը որը ձայնակցում է անձրևի ձայնին։
Երգը ձայնագրվել է խմբի արհեստանոցում 1970 թվականի դեկտեմբերին Բրյուս Բոտնիկի հետ, նրանց երկարամյա իժիների։ Ջիմ Մորիսոնը երգել է վոկալային մասերը և հետո շշնջացել նույն բառերը որպեսզի ստանա արձագանքի էֆեկտները։ Սա վերջին երգըն է որը ձայնագրվել է The Doors-ի անդամների կողմից, ըստ Ռեյ Մանզարեկի և բացի այդ սա Ջիմ Մորիսոնի վերջին ձայնագրված երգը որը թողարկվել է։ Սինգլը թողարկվել է 1971 թվականին, Մորիսոնի մահվանից շատ քիչ առաջ, մտել է Hot 100 չարթեր հուլիսի 3-ին, Մորիսոնի մահվան օրը։
Երգը հաճախակի սխալմամբ համարվում է այն երգը որը ըստ Ռոթշիլդի կոչվում է կոկտելային երաժշտություն և որի պատճառով էլ Ռոթշիլդը լքեց այդ նախագիծը, սակայն Ռոթշիլդը իրականում ի նկատի ուներ "Love Her Madly" երգը նույն ալբոմից։ Նրա փոխարեն Բրյուս Բոտնիկը ընտրվեց որպեսզի թղարկի նոր ալբոմը։
Խմբի անդամ Ջոն Դենսմորը իր ինքնակենսագրական գիրքը անվանել է հեց այս երգի վեռնագրով՝ Riders on the Storm։ Գիրքը լույս է տեսել 1990 թվականին, և այնտեղ Դենսմորը գրել է իր կյանքի պատմությունը, և իր խմբում անցկացրած տարիների մասին։
Ռեյ Մանզարեկը և կիթառիստ Ռոյ Ռոջերսը, այս երգի ինստրումենտալ քավր տարբերակը ընդգրկել են իրենց 2008 թվականի "Ballads Before the Rain" ալբոմում։
2009 թվականի նոյեմբեր ամսին երգը ընդգրկվել է Գրեմիի Փառքի սրահ, ռոք երգ անվանակարգի անվան ներքո։
Երգը նաև առաջին երգերից է որը ընդգրկվել է Rock Band 3 խաղի մեջ։
Ռեյ Մանզարեկը նշել է որ երգը համերգային շրջանակներում կատարվել է ընդամենը երոկւ անգամ։ Երկու կատարումներնել եղել են L.A. Woman տուռի ժամանակ մեկը Նոր Օռլեան, Լուիզիանայում 1970 թվականի դեկտեմբերի 12-ին։ Իսկ մյուսը Դալլասում Նոր Օռլեանում ունեցած համերգից մեկ օր առաջ։ Մանզարեկը նշել է նաև որ այդ նվագելը պարզապես հրաշք էր։ Սա Ջիմ Մորիսոնի համար խմբի հետ վերջին համերգային ելույթն էր։ Դա տուռի միայն երկրորդ համերգն էր սակայն նաև վերջինը քանի որ խումբը չեղյալ համարեց տուռը այդ համերգից հետո։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Turbo (մաստակ)

Տուրբո (անգլ.՝ Turbo), մաստակ, առաջին արտադրությունը եղել է դեղձի բույրով (ենթադրաբար արտադրվել է 1985 թվականից), հետագա արտադրումները եղել են մրգային համով և բույրով։ Արտադրվել է թուրքական «Kent Gida» ընկերության կողմից, որպես կանոն, պարունակել է ավտոմեքենաների կամ մոտոցիկլետների նկարներով ներդիրներ։ 1980-ականների վերջին և 1990-ականների սկզբին այն չափազանց տարածված էր ԽՍՀՄ-ի, Ռուսաստանի, ԱՊՀ-ի և Լեհաստանի երեխաների և դեռահասների շրջանում։ Այդ երկրներում Turbo-ն հայտնվել է ավելի վաղ, քան Love is... մաստակը, իսկ որոշ ժամանակ անց տարածվել է Donald մաստակը։


== Պատմություն ==

Արտադրվել է 1980-ականների երկրորդ կեսից։ 1994-95 թվականներին «Turbo» մաստակը սկսել է արտադրվել երեք տարբերակով՝ «Turbo Super», «Turbo Classic» և «Turbo Sport», որոնք տարբերվում են ավտոմեքենաների տեսակների ներդիրներով (ժամանակակից, ռետրո կամ սպորտային)։ «Turbo Classic»-ի արտադրումը դադարեցվել է 1999 թվականին։ 1990-ականների վերջին սկսել է արտադրվել «Turbo 2000»-ը։ 2002 թվականին բրիտանական Cadbury ընկերությունը գնել է թուրքական Kent ընկերությունը։ «Turbo Super» և «Turbo Sport» մաստակների արտադրանքը շարունակվել է մինչև 2007 թվականը։
«Turbo»-ի հայտնիություն պատճառով առաջացել է կեղծ մաստակի զանգվածային արտադրություն, արտադրվել է աննշան փոփոխություններով կամ ամբողջովին գունային գամմայով, ներդիրի տեսակով, լոգոտիպով, տառատեսակով։ «Kent» ընկերության փոխարեն գրվել է «Kekt», «Kemt» և այլն։
2008 թվականից «Kent Gida» ընկերությունը դադարեցրել է «Turbo» մաստակի բոլոր տեսակների թողարկումը։
2013 թվականին թուրքական PowerGum ընկերությունը ձեռք է բերել Turbo ապրանքանիշի իրավունքները և պաշտոնապես շարունակել Turbo մաստակի թողարկումը՝ բավականին որակապես վերստեղծելով ծամոնի համն ու նոր արտադրանքի որակյալ ներդիրներն ու փաթեթավորումը։


== Ծանոթագրություններ ==
Սիմեռա

Սիմեռա (էստ․՝ Sõmera), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հեթենսհաուզեն

Հեթենսհաուզեն  (գերմ.՝ Hettenshausen), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։ 
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 9966 մարդ (դեկտեմբերի 31, 2010) ։ Զբաղեցնում է 18,59 կմ² մակերես։ Պաշտոնական կոդ՝ 09 1 86 122։


== Ծանոթագրություններ ==
Սերգեյ Սարաջյան

Սերգեյ Գեորգիի Սարաջյան (փետրվարի 12, 1945(1945-02-12), Երևան, Հայկական ԽՍՀ, ԽՍՀՄ), հայ դաշնակահար։ Երևանի Կոմիտասի անվան պետական կոնսերվատորիայի ռեկտորը 2002-2011 թվականներին։


== Կենսագրություն ==
Սերգեյ Սարաջյանը ծնվել է 1945 թվականին Երևանում, դաշնակահար, կոմպոզիտոր Գեորգի Սարաջևի և երգչուհի Աննա Սարաջյանի ընտանիքում։ 1974 թվականին ավարտել է Երևանի Կոմիտասի անվան պետական կոնսերվատորիայի դաշնամուրի բաժինը, այնուհետև դասավանդել նույն ամբիոնում (պրոֆեսոր)։ 1977-1987 թվականներին եղբոր՝ Վահրամ Սարաջյանի հետ հյուրախաղերով հանդես է եկել Հայաստանում և արտերկրում։ Բազմիցս եղել է հանրապետական և միջազգային երաժշտական մրցույթների և փառատոների ժյուրիի նախագահ, վարպետության դասեր է տվել Հայատանում և արտերկրում։ Հիմնադրել է Երևանի կոնսերվատորիայի հրատարակչությունը և հրատարակել «Երաժիշտ» թերթը։ 2002-2011 թվականներին եղել է Երևանի Կոմիտասի անվան պետական կոնսերվատորիայի ռեկտորը։


== Պարգևներ ==
ՀՀ կրթության և գիտության նախարարության ոսկե մեդալ, 2005
ՀՀ «Հայրենիքին մատուցած ծառայությունների համար» 2-րդ աստիճանի մեդալ, 2011


== Ընտանիք ==
Հայր՝ Գեորգի Սարաջև
Մայր՝ Աննա Սարաջյան, երգչուհի
Եղբայր՝ Վահրամ Սարաջյան, թավջութակահար
Դուստր՝ Աննա Սերգեյի Սարաջյան


== Ծանոթագրություններ ==


== Արտաքին հղումներ ==
Երևանի Կոմիտասի անվան պետական կոնսերվատորիա, Դաշնամուրային ֆակուլտետ(չաշխատող հղում)
(9530) Քելլիմայքլ

(9530) Քելլիմայքլ (անգլ.՝ Kelleymichael), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,881079 ա. մ., առավելագույնը մոտենում է 2,7446 ա. մ. հեռավորության վրա և հեռանում 3,0176 ա. մ.։ Արեգակի շուրջ մեկ ամբողջական պտույտ է կատարում 1786,2 երկրային օրվա ընթացքում, իր ուղեծրով շարժվելով միջինում 0,201545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9530) Քելլիմայքլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծառ

Անվան այլ կիրառումների համար տե՛ս՝ Ծառ (այլ կիրառումներ)
Ծառ (լատ.՝ árbor), երկարակյաց բույս (սովորաբար 2 մ-ից ոչ ցածր)՝ բազմամյա փայտացող ցողուններով և արմատներով։
Տնկարկների ծառերի բույնը բարձր է, գրեթե գլանաձև, իսկ սաղարթը՝ փոքր, բարձր դիրքով։ Բաց տարածություններում աճող ծառերի բունը կարճ է, հաստ, հիմքում լայնացած, սաղարթն սկսվում է ցածրից։ Միաշաքիլ ծառերն ունենում են բարակ, սնամեջ (բամբուկներ), թույլ ճյուղավորված (վիշապածառ) կամ չճյուղավորված, բայց խոշոր տերևներով (արմավենի) բներ։ Առավել բարձրաբուն ծառերից են սեքվոյաները, դուգլասյան սոճին (եղևնին) և էվկալիպտները (100-110 մ), առավել հաստաբուն են բաոբաբները (տրամագիծը՝ մինչև 9 մ), ամենաերկարակյացները՝ սեկվոյան, բաոբաբը՝ 3000-5000 տարի։


== Տես նաև ==
Ծառագիտություն
Ալեքսանդր Դյումա (որդի)

Անվան այլ կիրառումների համար տե՛ս՝ Ալեքսանդր Դյումա (այլ կիրառումներ)Ալեքսանդր Դյումա (որդի) (ֆր.՝ Alexandre Dumas fils, հուլիսի 27, 1824(1824-07-27)[…], Փարիզ[…] - նոյեմբերի 27, 1895(1895-11-27)[…], Մարլի-լե-Ռուա), ֆրանսիացի գրող, Ֆրանսիական ակադեմիայի անդամ (1874 թվականից)։ Նշանավոր վիպասան Ալեքսանդր Դյումայի որդին։ Առավել հայտնի է որպես «Կամելիազարդ տիկինը» վեպի հեղինակ (1848, ֆր.՝ La Dame aux camélias, թարգմանվել է հայերեն Ժիրայր Շիրակացու կողմից)։ Վեպի հաջողությունը ստիպեց հեղինակին այն վերածել նույն անվամբ պիեսի, որն իր հերթին հիմք է ծառայել Ջուզեպե Վերդիի «Տրավիատա» օպերայի համար։


== Ծանոթագրություններ ==
Սքոթ Ֆալման

Սթոք Էլիոթ Ֆալման (անգլ.՝ Scott Elliot Fahlman, մարտի 21, 1948(1948-03-21), Medina, Օհայո, ԱՄՆ), համակարգչային գիտնական է Կարնեգի Մելոն համալսարանում։ Իր տիրույթում նա հայտնի է ավտոմատ պլանավորված աշխատանքի, սեմանտիկ ցանցի, նեյրոնային ցանցի և Common Lisp ծրագրավորման լեզվի վերաբերյալ իր առաջատար աշխատանքների շնորհիվ։ Ֆալմանը աշխատում է «Սկոն» գիտահետազոտական բազայի ստեղծման վրա, որի հիմքում է իր NETL սեմանտիկ ցանցի նախագիծը։


== Կյանքն ու կարիերան ==
Ֆալմանը ծնվել է Օհայո նահանգի Մեդինա քաղաքում։ Լորնա Մայի և Ջոն Էմիլ Ֆահլմանի որդին է։ 1973 թվականին ավարտելով մագիստրատուրան ստացել է մագիստրոսի կոչում Մասաչուսեթսի տեխնոլոգիական ինստիտուտում։ Նա «Արհեստական բանականության Ամերիկյան ասոցիացիայի» անդամ է։
1996 թվականի մայիսից մինչև 2001 թվականի հուլիս Ֆալմանը ղեկավարել է «Justsystem Pittsburgh Research Center» հետազոտական կենտրոնը։


=== Ժպիտիկ ===
Ֆալմանը առաջին ժպիտիկների հեղինակն է, որն իր կարծիքով Կարնեգի Մելոնի ստեղծած հաղորդագրությունների հարթակում պետք է առանձնացներ լուրջ հաղորդագրությունները կատակից։ Նա առաջարկել էր օգտագործել :-) և :-( տարբերակները։ Մինչ նիշերի տեղադրումը 1982 թվականին սեպտեմբերի 19-ին, եղել է նախնական հաղորդագրություն, որից առաջացած այս նիշերը տեղադրվեցին 1982 թվականի սեպտեմբերի 19-ին։ Հաղորդագրությունը ստացվել է Ջեֆ Բիրդից 2002 թվականի սեպտեմբերի 10-ին և այսպիսի տեսք ունի.19-Sep-82 11:44    Scott E  Fahlman             :-)
From: Scott E  Fahlman <Fahlman at Cmu-20c>

I propose that the following character sequence for joke markers:

:-)

Read it sideways.  Actually, it is probably more economical to mark
things that are NOT jokes, given current trends.  For this, use

:-(
 Թեև հենց նա է համարվում ժպիտիկների առաջին օգտագործողը, սակայն նմանատիպ ժպիտիկներ են հայտնվել Reader's Digest ամսագրում 1967 թվականի մայիսին։ Նյու Յորք Թայմսին տված հարցազրույցում Վլադիմիր Նակոբովը ասել է. «Ես հաճախ կարծում եմ, որ պետք է գոյություն ունենա ժպիտի համար հատուկ տպագրական նշան` ինչ-որ գոգված նշան, որը կախված կլինի կլոր շրջանակից։


== Ծանոթագրություններ ==


== Արտաքին հղումներ ==
Անձնական կայքէջ
622

622 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 622 թվականն է, 
VII դարի 22-րդ տարին։


== Դեպքեր ==


== Ծնունդներ ==


== Մահեր ==
Ստեյն Ստրյովելս

Ստեյն Ստրյովելս (Streuvels) (Ֆրանկ Լատյոր (Lateur)) (հոկտեմբերի 3, 1871(1871-10-03)[…], Հեուլե, Կորտրեյկ, Քորթրայք, Արևմտյան Ֆլանդրիա, Բելգիա[…] - օգոստոսի 15, 1969(1969-08-15)[…], Իգոիգեմ, Anzegem, Քորթրայք, Արևմտյան Ֆլանդրիա, Բելգիա), բելգիացի գրող։ Գրել է ֆլամանդերեն։
Բելգիական գրականության մեջ առաջիններից է, որ գրել է գյուղի աշխատավորի մասին («Հունձ», 1900 թ․, վեպ, «Գարնանային կյանք», 1900 թ․, պատմվածքների ժողովածու), ռեալիստորեն պատկերել գյուղացու ծանր աշխատանքը («Ճանապարհներով», 1902 թ․, վեպ)։ Ստրյովելսի «Սիրախաղեր» (1903 թ․), «Կտավատի արտ» (1907 թ․), «Կյանքի ծաղիկներ» (1937 թ․) վեպերում և «Բատրակներ» (1926 թ․) ժողովածուի պատմվածքներում նկատելի են անկումային տրամադրություններ։ «Պրյուցկե» (1922 թ․) և ինքնակենսագրական «Հյոլե» (1942 թ․) վիպակներում նրբորեն ներկայացված է մանկան հոգեբանությունը։ Ստրյովելսի ստեղծագործությանը բնորոշ է հումանիզմը, բանաստեղծականությունը, քնարականությունը։


== Ծանոթագրություններ ==
(7317) Կաբոտ

(7317) Կաբոտ (անգլ.՝ Cabot), աստերոիդ աստերոիդների հիմնական գոտում։ Հայտնաբերվել է 1940 թվականի մարտի 12-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 2,330303 ա. մ., առավելագույնը մոտենում է 1,9752 ա. մ. հեռավորության վրա և հեռանում 2,6854 ա. մ.։ Արեգակի շուրջ մեկ ամբողջական պտույտ է կատարում 1299,32 երկրային օրվա ընթացքում, իր ուղեծրով շարժվելով միջինում 0,277067 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7317) Կաբոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խարինո (գյուղ, Ստարոռուսկի շրջան)

Անվան այլ կիրառումների համար տե՛ս՝ ԽարինոԽարինո (ռուս.՝ Харино), գյուղ Ռուսաստանի, Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սթիվեն Ադամս

Սթիվեն Ֆունակի Ադամս (անգլ.՝ Steven Funaki Adams, հուլիսի 20, 1993(1993-07-20), Ռոտորուա, Բեյ օֆ Փլենթի, Նոր Զելանդիա), նորզելանդացի պրոֆեսիոնալ բասկետբոլիստ, կենտրոնական։ Հանդես է գալիս՝ Բասկետբոլի ազգային ասոցիացիայի (NBA) «Մեմֆիս Գրիզլիս» թիմում։ 
2011 թվականին իր հայրենի քաղաքը ներկայացնող «Վելինգտոն Սեյնթս» ակումբի հետ մեկ մրցաշրջան անցկացնելուց հետո, Ադամսը 2012 թվականին տեղափոխվեց Միացյալ Նահանգներ՝ համալսարանային առաջնությունում ներկայացնելով Փիթսբուրգի համալսարանը։ Ընտրվել է NBA-ի 2013 թվականի դրաֆթի 12-րդ ընտրությամբ՝ «Օկլահոմա Սիթի Թանդերի» կողմից։


== Ծանոթագրություններ ==


== Արտաքին հղումներ ==
Էջը Փիթսբուրգի համալսարանի բասկետբոլային թիմի կայքում Archived 2014-02-27 at the Wayback Machine.
Էջը ESPN.com կայքում
Էջը Բասկետբոլ Ռեֆերենսում
Բոժի (կանտոն)

Բոժի (ֆր.՝ Baugy), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 1999 թվականի մարդահամարի կանտոնի բնակչությունը 9410 մարդ էր։Կանտոնի համարը 1804 է։ Կանտոնում կա 17 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Շարանկա

Շարանկա (ռուս.՝ Шаранка), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Կաս/Վոլգա/1804/177/83/175։ Գետի երկարությունը կազմում է 33 կմ, ավազանի տարածքը 268 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Բիրսկ, գետի ենթաավազանը Բելայա գետն է մինչև թափվելը Բելայա, գետի գետային ավազանը
Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 10010201612111100026503
Կոդը ըստ հիդրոլոգիական հետազոտության (ՌԴ) - 111102650
Ավազանի կոդը - 10.01.02.016
Ծավալի համարը ըստ ՌԴ-ի - 11
Թողարկումը ըստ ՌԴ-ի - 1


== Ծանոթագրություններ ==
Ժալինի սյուր Բեբր (այլ կիրառումներ)

Ժալինի սյուր Բեբր, կարող է վերաբերել՝

Ժալինի սյուր Բեբր - կանտոն Ֆրանսիայում
Ժալինի սյուր Բեբր - համայնք Ֆրանսիայում։ Մտնում է Ժալինի սյուր Բեբր կանտոնի կազմի մեջ
(5940) Ֆելիկսոբոլև

(5940) Ֆելիկսոբոլև (անգլ.՝ Feliksobolev), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,037516 ա. մ., առավելագույնը մոտենում է 2,7221 ա. մ. հեռավորության վրա և հեռանում 3,353 ա. մ.։ Արեգակի շուրջ մեկ ամբողջական պտույտ է կատարում 1933,64 երկրային օրվա ընթացքում, իր ուղեծրով շարժվելով միջինում 0,186177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5940) Ֆելիկսոբոլև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարդան Թումանյան

Վարդան Սամսոնի Թումանյան (սեպտեմբերի 15, 1924(1924-09-15), Բերդ, Ղազախի գավառ, Ադրբեջանական ԽՍՀ, ԱԽՖՍՀ, ԽՍՀՄ), հայ փիլիսոփա։ Փիլիսոփայական գիտությունների դոկտոր (1988 թ.), պրոֆեսոր (1991 թ.):
Հայ-ռուսական սլավոնական համալսարանի պատվավոր պրոֆեսոր։


== Կենսագրություն ==
Վարդան Թումանյանը ծնվել է 1924 թվականին Տավուշի մարզի Բերդ քաղաքում։ 1952 թվականին ավարտել է Երևանի պետական համալսարանի իրավաբանական ֆակուլտետը։ 1959-1961 թվականներին եղել է Երևանի պետական համալսարանի ասպիրանտուրայի վարիչ։ 1961-1977 թվականներին  դասախոսել է ԵԱԱԻ-ում, 1969-1977 թվականներին՝ փիլիսոփայության ամբիոնի վարիչ, 1977 թվականից՝ Երևանի պետական համալսարանի քաղաքագիտության ամբիոնի պրոֆեսոր։
Աշխատությունները վերաբերում են քաղաքագիտության և սոցիալական փիլիսոփայության հիմնախնդիրներին։


== Երկեր ==
Հակասությունների բացահայտման ու հաղթահարման դիալեկտիկան, Երևան, 1960 թ.:
Արդի հակակոմունիզմը իմպերիալիստական ռեակցիայի գաղափարախոսությունն ու քաղաքականությունն է, Երևան, 1983 թ.:
Ազգային և ինտերնացիոնալ շահերի զուգակցման օրինաչափությունները ՍՄԿԿ XXVII համագումարի որոշումների լույսի ներքո, Երևան, 1986 թ. (համահեղինակ)։
Ուսանողների քննական գնահատականների և ուսման առաջադիմության հաշվարկման հարցի շուրջը։ Բուհական կրթության ռեֆորմի որոշ մեթոդական հարցեր, Երևան, 1989 թ.:
Քաղաքագիտություն, 1992 թ.:
Քաղաքագիտության ներածություն, 1996 թ. (համահեղինակ)։
Ցիվիլիարխիկ դեմոկրատիա, Երևան, 2005 թ. (համահեղինակ)։
К вопросу об экзаменационных оценках и определении успеваемости студентов: Некоторые метод. вопр. реформы вузов. образования, Ереван, ЕГУ, 1989.
Политическая система советского общества, Ереван, "Знание" Арм ССР, 1985.
Предмет и метод политологии: (Лекция), 1991,
Сущность и критика социологического агностицизма: (Общетеорет. и гносеол. анализ), 1985.


== Ծանոթագրություններ ==
Իդրիա

Իդրիա (գերմ.՝ Idria, իտալերեն՝ Idria), քաղաք Արևմտյան Սլովենիայում։ Իդրիա մունիցիապալիտետի նստավայրն է։ Գտնվում է Սլովենական ծովեզր (սլովեն.՝ Primorska) տարածաշրջանում և Գորիշկա շրջանում։ Քաղաքը նշանավոր է սնդիկի հանքավայրերով։ Իսպանիայի Ալմադեն քաղաքի հանքավայրի հետ միասին 2012 թվականին ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ 2011 թվականին Իդրիան ստացել է «Տարվա Ալպյան քաղաք» մրցանակը։


== Աշխարհագրություն ==

Իդրիա քաղաքը գտնվում է Իդրիա ավազանում, շրջապատված է Իդրիա բլուրներով։ Քաղաքի միջով հոսում է Իդրիա գետը։ Իդրիան ներառում է Brusovše, Cegovnica, Prenjuta և Žabja Vas գյուղակներ, որոնք գտնվում են քաղաքի կենտրոնի մոտ, ինչպես նաև Češnjice, Ljubevč, Kovačev Rovt, Marof, Mokraška Vas, Podroteja, Razpotje, Staje և Zahoda ավելի հեռավոր գյուղակները։ Մարոֆ հիդրոէլեկտրակայանը գտնվում է Իդրիա գետի վրա, Իդրիայի հյուսիսային ծայրամասում։


== Պատմություն ==
15-րդ դարի վերջում Իդրիայում հայտնաբերվել է սնդիկ (տարբեր աղբյուրներում նշվում է 1490, 1492, և 1497 թվականները)։ Հանքարդյունահանման աշխատանքները կառավարությունը ստանձնել է 1580 թվականին։ 1832 թվականին այստեղ հայտնաբերված իդրիալիտ (idrialite) քարատեսակը կոչվում է քաղաքի անունով։


=== Լեգենդ ===
Լեգենդի համաձայն, 500 տարի առաջ, մի դույլագործ այստեղ հայտնաբերել է փոքր քանակությամբ հեղուկ սնդիկ։ Իդրիան աշխարհի մի քանի վայրերից մեկն է, որտեղ սնդիկը հայտնվում է ինչպես իր սովորական՝ հեղուկ վիճակում, այնպես էլ կինովար (սնդիկի սուլֆիդ) հանքաքարի ձևով։ Ստորերկրյա հանքավայրի մուտքը հայտնի է Antonijev rov անվանումով։ Այսօր նրա վերին մակարդակը օգտագործվում է որպես շրջագայության վայր, որտեղ պատկերում է տեղի աշխատավորների կյանքը։ Ստորին մակարդակում՝ 400մ ներքև, այլևս ակտիվ աշխատանքներ չեն կատարվում, և դրանց մեծ մասը այսօր փակվել են։


== Եկեղեցի ==
Քաղաքի ծխական եկեղեցին նվիրված է Սուրբ Հովսեփին, և պատկանում է Կոպերի թեմին։ Այնտեղ կան Սուրբ Երրորդությանը, Անտոնիոս Պադուացուն և Տիրամորը նվիրված եկեղեցիներ։


== Ծանոթագրություններ ==


== Արտաքին հղումներ ==
Idrija, official page of the municipality
Idrija on Geopedia Archived 2012-06-20 at the Wayback Machine.
Idrija municipal museum
Local newspaper
Tourist info
Tourist information Archived 2005-04-20 at the Wayback Machine., a page in English about the town and its history
Town portal Archived 2008-06-05 at the Wayback Machine.
Սալսեն

Սալսեն (ֆր.՝ Salsein), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09279։


== Բնակչություն ==
Համայնքի բնակչությունը 2008 թվականին կազմում էր 46 մարդ։


== Տնտեսություն ==
2007 թվականի տվյալներով 27 աշխատունակ տարիքի մարդկանցից (15-64 տարեկան) 20-ը տնտեսապես ակտիվ էին, 7-ը անգործունակ (ակտիվության ցուցանիշը 74,1 %, 1999 թվականին եղել է՝ 70,8 %)։ 20 աշխատունակ բնակիչներից 18-ը աշխատում էին (12 տղամարդ և 6 կին), անաշխատանք էին 2-ը (1 տղամարդ և 1 կին)։ 7 անգործունակ մարդկանցից 1-ը աշակերտներ կամ ուսանողներ են, 3-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սալսեն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-13 
«Սալսեն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Հայաստանը Մանկական Եվրատեսիլ 2012 երգի մրցույթում

Հայաստանն այս մասնակցին ընտրել է Մանկական Եվրատեսիլ 2012 մրցույթի ազգային նախընտրական փուլում 2012 թվականի սեպտեմբերի 30-ին։


== Մասնակիցներ ==


== Տես նաև ==
Հայաստանը Մանկական Եվրատեսիլ երգի մրցույթում
Մանկական Եվրատեսիլ 2012 երգի մրցույթ


== Ծանոթագրություններ ==
Վեսյոլոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Վեսյոլոե գյուղում բնակվում էր 133 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
44-րդ հարավային զուգահեռական

44-րդ հարավային զուգահեռականը հասարակածից 44° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։ 

Լայնության մեկ աստիճանին համապատասխանում է 80 206 մ երկարություն։
Հեռավորությունը՝
հասարակածից` 4874 կմ
հարավային բևեռից` 5128 կմ


== Ցերեկվա տևողությունը ==
Արեգակն այս լայնության վրա երևում է՝
ձմեռվա արևադարձին` 15 ժամ 29 ր
ամառվա արևադարձին` 8 ժամ 53 ր


== Քաղաքներ ==
Քրայսթչերչ Նոր Զելանդիա


== Զուգահեռականով հատվող տարածքները ==


== Տես նաև` ==
45-րդ հարավային զուգահեռական
43-րդ հարավային զուգահեռական
44-րդ հյուսիսային զուգահեռական


== Ծանոթագրություններ ==
Ջեմմա Ուորդ

Ջեմմա Ուորդ (անգլ.՝ Gemma Louise Ward, նոյեմբերի 3, 1987(1987-11-03), Պերթ, Ավստրալիա, Ավստրալիա), ավստրալիացի սուպերմոդել և դերասանուհի։ Աշխարհի ամենահարուստ սուպերմոդելներից մեկը։


== Կենսագրություն ==
Ջեմմա Ուորդ ծնվել է 1987 թվականի նոյեմբերի 3-ին, Արևմտյան Ավստրալիայի Պերթ քաղաքում։ Նա Գարի Ուորդի (ավստրալիացի բժիշկ) և Քլերի (անգլիացի բուժքույր) չորս երեխաներից երկրորդն է։ Նա ունի նաև մեկ քույր՝ Սոֆի Ուորդը (ով նույնպես աշխատում է որպես մոդել) և երկու զույգ եղբայրներ՝ Օսքարն ու Հենրին։ Կրթություն ստացել է Պրեսբիտերական լեդիների քոլեջում (անգլ.՝ Presbyterian Ladies' College) և Պերթ քաղաքի Շանթոնա քոլեջում (անգլ.՝ Shenton College) Ջեմման ընտանիքի ծաղրածուն էր, ով ցանկանում էր դառնալ դերասանուհի։ Դերասանության նկատմամբ սերը առաջացավ 1997 թվականին, երբ 10 տարեկան հասակում նա դպրոցում Հենզելը և Գրետելը բեմադրության մեջ վհուկի դեր էր տանում։


== Կարիերա ==

16 տարեկանում Ջեմման ամենաերիտասարդ մոդելն էր, ով երբևէ Vogue ամերիկական ամսագրի թոփ ցուցակում։ Նա հայտնվել է այնպիիսի մոդելների ցուցադրություններում, ինիչպիսիք են Prada, Versace, Jean Paul Gaultier, Lanvin, Gucci, Chanel, Valentino, Alexander McQueen և այլ մոդելներ։
Ջեմման «զարդարել է» այնպիսի հայտնի ամսագրերի շապիկները, ինչպիսիք են Vogue-ն և TIME Magazine-ն։ 2004 թվականի սեպտեմբերին Ջեմման հայտնվել է Teen Vogue ամսագրի շապիկին։
2005 թվականը 17-ամյա Ջեմմային բերեց իսկական փառք, երբ նա պայմանագիր ստորագրեց Vogue հանրաճանաչ հրատարակչության չինական տարբերակի հետ, որի արդյունքում 300 000 շապիկներ Ջեմմայի մասնակցությամբ մի քանի ժամվա ընթացքում ցրվեցին։ Նույն թվականին Ջեմման դառնում է «Քելվին Քլայն» ընկերության նոր դեմքը։ «Քելվին Քլայն» ընկերության հետ պայմանագիրը նրան բերեց ավելի քան 1000000 դոլար։ Ավելի ուշ համանման գումար Ջեմմա Ուորդին սկսեցին վճարել նաև Burberry-ն և Valentino-ն։
2007 թվականի հուլիսին, Ջեմման, անցած տարի աշխատելով մոտ 3 միլիոն դոլար հանտնվում է Forbes ամերիկական ամսագրի թոփ ցուցակի տասներորդ հորիզոնականում, որպես աշխարհի ամենահարուստ սուպերմոդել։


== Անձնական կյանք ==
Ջեմման փաստացի ամուսնացած է Դեյվիդ Լեթթսի հետ։ Զույգը ունի մեկ աղջիկ՝ Նեյյա Լեթթսը (ծնվել է 2013 թվականի դեկտեմբերին)։
Ներկայումս Ջեմման ապրում է Նյու Յորքում և պահում է ընկերական հարաբերություններ այլ հայտնի մոդելների հետ (Լիլի Դոնալդսոն, Դարեյ Վերբովոյ և Քերոլին Վինբերգ)։


== Հետաքրքիր փաստեր ==
Ջեմմայի կարիերան սկսվել է պատահական։ Նրան նկատել է մոդելային գործակալության մի սկաուտ «Սուպերմոդելների փնտրտուքներով» ավստրալիական շոուի համար ընթացող քասթինգի ժամանակ, ուր նա գնացել էր աջակցելու իր ընկերներին։
Ջեմմա Ուորդը հաճախել է նաև ջութակի դասերի։


== Կինոնկարահանումներ ==
2001 թվականից նկարահանվել է կինոյում։ Բացի կինոյից, Ջեմման նաև նկարահանվել է Ջոն Մեյեր «Դստրեր» երաժշտական տեսահոլովակում։
2001 թվականին թողարկվեց «Կարիբյան ծովի ծովահենները։ Օտար ափերին» ֆիլմը, որտեղ Ջեմման խաղում էր դիպվածային երգող ջրահարսի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջեմմա Ուորդ it-ում
Ջեմմա Ուորդ Internet Movie Database կայքում
Կաղապար:Fashionmodel
Կարավայ (գյուղ, Գրեբյոնկայի շրջան)

Կարավայ (ուկրաիներեն՝ Короваї), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Կարավայ գյուղում բնակվում էր 856 մարդ։ Բնակավայրը զբաղեցնում է 3446 կմ² տարածք։ Բնակչության խտությունը կազմում էր 248,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովայա Դմիտրովկա (գյուղ, Բարվենկովոյի շրջան)

Նովայա Դմիտրովկա (ուկրաիներեն՝ Нова Дмитрівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1931 թվականին։
2001 թվականի տվյալներով Նովայա Դմիտրովկա գյուղում բնակվում էր 236 մարդ։ Բնակավայրը զբաղեցնում է 1646 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լամար (այլ կիրառումներ)

Լամար, ազգանուն։ Հայտնի կրողներն են՝

Կենդրիկ Լամար (ծնվել է 1987 թվականին), ամերիկացի ռեփեր,
Միրիբո Լամար (1798—1859), ամերիկացի քաղաքական գործիչ։
Նովոկլինովկա

Նովոկլինովկա (ուկրաիներեն՝ Новоклинівка), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Նովոկլինովկա գյուղում բնակվում էր 227 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կումայրի (բերդավան)

Անվան այլ կիրառումների համար տե՛ս՝ Կումայրի (այլ կիրառումներ)Կումայրի, Կումրի, Գյումրի, բերդավան Մեծ Հայքի Այրարատ նահանգի Շիրակ գավառում։ Ենթադրվում է, որ անունն առաջացել է մ.թ.ա. 8-րդ դարի վերջին այնտեղ հաստատված կիմերների ցեղանունից։ Ղևոնդ պատմիչը Կումայրին հիշատակում է որպես գյուղ, որտեղ իշխան Արտավազդ Մամիկոնյանը 771 թվականին սպանեց արաբ նվաճողների զորահրամանատարին։ 1830-ականին Կումարիի մոտ կառուցվեց նոր բերդաքաղաք, որը, ի պատիվ ռուս կայսրի դուստր Ալեքսանդրայի, կոչվեց Ալեքսանդրապոլ (այժմ՝ Գյումրի)։ Պեղումներով բացված Կումայրիի եկեղեցին (7-րդ դարի վերջ) ունի քառամույթ գմբեթավոր բազիլիկի հորինվածք։ Քառակուսաձև աղոթասրահը արևելքում ավարտվում է բեմի պայտաձև հատակագիծ ունեցող աբսիդով, որի երկու կողմում գտնվում են ուղղանկյուն ավանդատները։ Գմբեթը բարձրացել է ընդհանուր կառուցվածքի կենտրոնում։ Հյուսիսային ճակատից բացվող միակ դուռն ունի զույգ կիսասյունիկներով շքամուտք։ Արևելյան ճակատը մշակված է սեղանաձև հատակագծով երկու «հայկական խորշով»։ Կենտրոնագմբեթ կառուցվածքներին բնորոշ համաչափություններ և գմբեթի տեղադրություն ունեցող այս եկեղեցին Հայաստանի վաղ միջնադարի նույնատիպ հուշարձանների ամենաուշ օրինակն է։
Գազ գնդաձև

Գազ գնդաձև (լատ.՝ Astragalus globosus), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա, անցողուն բույս է, որն ունի 5-15 սմ բարձրություն, ծածկված է խիտ երկծայր մազիկներով։ Տերևները 10-18-ական զույգերով են, նեղ-էլիպսաձև, թավոտ։ Ողկույզը խիտ է, գնդաձև, ամուր ոտիկով։ Ծաղկակիրները համարյա բաժակին հավասար են։ Պսակը դեղին է, դրոշի երկարությունը հասնում է 16-18 մմ-ի։ Ունդերն ունեն 7 մմ երկարություն, 3 մմ լայնություն, երկարավուն են և խավոտ։


== Տարածվածություն ==
Հայաստանում հանդիպում է միայն Վերին Ախուրյանի ֆլորիստիկական շրջանում՝ Եզնասար լեռնագագաթի վրա։ Աճում է նաև  Արևելյան Անատոլիայում։


== Էկոլոգիա ==
Աճում է ենթալպյան գոտում՝ ծովի մակարդակից 2300 մ բարձրության վրա, մարգագետիններում։ Ծաղկում է հունիս–հուլիս ամիսներին, պտղաբերում՝ հուլիս–օգոստոսին։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Հայտնի է միայն մեկ պոպուլացիա։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Տեսակի աճելավայրը պահպանվում է «Արփի լիճ» ազգային պարկի տարածքում։


== Ծանոթագրություններ ==
Յոնգփյոնգ

Յոնփյոնգ, լեռնադահուկային առողջարան, որը գտնվում է Փհենչհանում, որտեղ անցկացվելու են 2018 թվականի Ձմեռային օլիմպիական խաղերը, և որտեղ Կորեայի ամենաշատ ձյունն է լինում ։ Առողջարանը պատկանում է Մուն Սոն Մյոնուին  և համարվում է Հարավային Կորեայի բնակչության «Մեքքան» , որտեղ իրենց սպորտային մրցույթներին ներկա էին լինում շատ հայտնի անձինք։ Առողջարանում անցկացվում են միջազգային շատ միջոցառումներ , մասնավորապես՝ լեռնադահուկային սպորտի մրցույթներ՝ սլալոմի , բիաթլոնի , սպրինտի, սնոուբորդի մրցույթներ , որոնց ներկա էին մարզիկներ 42 երկրից, ինչպես նաև տեղի ունեցան Ձմեռային մարզաձևերի ազգային փառատոնը , որը կազմակերպել էր Կորեայի Հանրապետության սպորտի , զբոսաշրջության և մշակույթի նախարարությունը ։ Ձմեռային մարզաձևերի ազգային 90-րդ փառատոնի բացման արարողության ժամանակ, որը տեղի ունեցավ Յոնգփյոնգ լեռնադահուկային բազայում, շնորհավորական խոսքով հանդես եկան Կանվոնդոյի նահանգապետը և մասնակցեց Ադրբեջանի սպորտի և մշակույթի նախարարը ։ Այս բազան շատ սիրված է օտարերկյա զբոսաշրջիկների շրջանում, հատկապես ռուսների. միայն 2008 թվականին այստեղ եղել են 805 ռուս տուրիստներ։ Լեռնադահուկային հանգստավայրի կառուցման գործում օտարերկրացիրները ունեցել են իրենց ներդրումը, որը մոտավոր կազմում էր 84 մլն ամերիկյան դոլար , դեռևս նախատեսվում էր ներդնել 50 մլն դոլար։ Լեռնադահուկային առողջարան Յոնգհյոնգի պաշտոնական ղեկավար դեմքերից մեկը Հաննարա կուսակցության կողմից հանդես եկավ համապետական ընտրությունների ժամանակ։


== Մեծ ջրային մոլեխինդեր ==
2004 թվականին ընկերությունը կազմակերպեց առաջին Ասիական բիաթլոնի առաջնությունը իր լեռնադահուկային բազայում, բացման արարողության ժամանակ մասնակցում էին ավելի քան 110 կառավարական պաշտոնյաներ։
2007 թվականին Յոնգփյոնգ առողջարան այցելել էր մշակույթի նախարարի տեղակալը, Հարավային Կորեայի հանրապետությունում սպորտը և զբոսաշրջությունը ուսումնասիրելու նպատակով նախապատրաստական աշխատանքներ են տարվում Ձմեռային օլիմպիական խաղերի համար։
2011 թվականին Հարավային Կորեայի օլիմպիական խաղերի վեհաժողովի 92-րդ արարողության բացման ժամանակ, որը անցկացվում է Յոփյոնnգ բազայում, շնորհավորական ուղերձը ասում էր մշակույթի նախարարը, Կորեայի Հանրապետությունում սպորտի և զբոսաշրջության մասին։


== Ծանոթագրություններ ==
Փոփոխությունների կառավարում

Փոփոխությունների կառավարումը (ՓԿ) վերաբերում է ցանկացած մոտեցման՝ անհատների, թիմերի և կազմակերպությունների տեղափոխման համար՝ օգտագործելով մեթոդներ, որոնք վերաուղղում են ռեսուրսների, բիզնես գործընթացների, բյուջետային միջոցների կամ աշխատանքի այլ ռեժիմների, որ նշանակալիորեն ձևափոխում են կազմակերպությունը կամ ընկերությունը։ Փոփոխությունների կազմակերպական կառավարումը (ՓԿԿ) դիտարկում է ամբողջական կազմակերպում և այն ամենը, ինչը փոփոխության կարիք ունի։  Փոփոխությունների կազմակերպական կառավարման սկզբունքներն ու մեթոդները ընդգրկում են փոփոխությունների կառավարումը՝ որպես փոփոխության գործիք՝ որոշակիացած բացառապես անհատի վրա։
ՓԿ-ն կենտրոնանում է նրա վրա, թե մարդկանց և թիմերի վրա ինչպես է ազդում կազմակերպական անցումը։ Խոսքը բազում հայեցակարգերի մասին է՝ սկսած վարքաբանականից և սոցիալական գիտություններից՝ վերջացրած տեղեկատվական տեխնոլոգիաներով և բիզնես որոշումներով։ Նախագծերի կառավարման ենթատեքստում փոփոխությունների կառավարման գործընթացը կարող է վերաբերել փոփոխությունների վերահսկողության գործընթացին, որտեղ նախագծի շրջանակներում փոփոխությունները պաշտոնապես ներկայացված են և հաստատված։


== Պատմություն ==


=== 1960-ականներ ===
Փոփոխությունների կառավարման շատ մոդելներ և գործընթացներ իրենց արմատներով ձգվում են դեպի սուգի հետազոտությունների։ Ինչպես խորհրդատուները կոռելյացիա տեսան սուգի և խնդիրների միջև, որոնք կապված են առողջության հետ և կազմակերպության աշխատակիցների շրջանում սուգի հետ՝ աշխատատեղերի և լիազորությունների կորստյան պատճառով, փոփոխությունների շատ վաղ մոդելներ գրավեցին մարդկային էմոցիաների ողջ պնակը, քանի որ աշխատակիցները տանջվում էին աշխատանքի հետ կապված  փոփոխությունների պատճառով։
Էվերեթ Ռոջերսն իր «Նորարությունների դիֆուզիա» աշխատանքում հաստատում էր, որ փոփոխությունը կարող է հասկացվել ժամանակի, կոմունիկացիոն կապուղիների և բոլոր «տառապած» աշխատակիցների վրա ազդեցության ենթատեքստում։ Մտածողության փոփոխության հիման վրա մարդկան տեղափոխումը հիմնարար ներդրում է համարվում փոփոխությունների կառավարման հայեցակարգի մշակման մեջ։ Նա առանձնացրել է չորս խմբեր, թե ինչպես են մարդիկ պատասխանում փոփոխությանը՝ վաղ հետևորդներ վաղ մեծամասնություն, ուշ մեծամասնություն և հետամնացներ։


== Ծանոթագրություններ ==
Նովոբալակովո

Նովոբալակովո (ռուս.՝ Новобалаково, բաշկիրերեն՝ Яңы Балаҡ), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 145 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չեխովի փողոց (Դոնեցկ, Ռոստովի մարզ)

Անվան այլ կիրառումների համար տե՛ս՝ Չեխովի փողոց (այլ կիրառումներ)Չեխովի փողոց (ռուս.՝ Улица Чехова), փողոց Ռուսաստանի Ռոստովի մարզի Դոնեցկ քաղաքում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Սերաֆիմովիչի փողոցը Խաղաղության պողոտային կապող ճանապարհից և ավարտվում 6-րդ անցուղի փողոցի հետ հատումով։ Երկարությունը 300 մետր է։


== Նկարագրություն ==
Ռոստովի մարզի Դոնեցկ քաղաքի Չեխովի փողոցը սկսվում է Սերաֆիմովիչի փողոցը Խաղաղության պողոտային կապող ճանապարհից և ավարտվում 6-րդ անցուղի փողոցի հետ հատումով։ Կարճ փողոց է. երկարությունն ընդամենը 300 մետր է։ Փողոցում կա համարակալված 22 շինություն. ձախ կողմում (կենտ համարներ)՝ 11 շենք, իսկ աջ կողմում (զույգ համարներ)՝ նույնպես 11 շենք։
Չեխովի փողոցի փոստային դասիչն է՝ 346332։
Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։ Չեխովը սերտորեն կապված է Ռոստովի մարզի և, մասնավորապես, Տագանրոգ քաղաքի հետ, որտեղ նա ծնվել է։


== Աղբյուրներ ==
Улица Чехова в Донецке


== Արտաքին հղումներ ==
Почтовый индекс улица Чехова, г. Донецк
Կիրակոսակ

Կիրակոսակ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 25 կմ հյուսիս, Խաչափայտի ջուր գետակի ափին։


== Բնակչություն ==
1878 թվականին ուներ 24 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վեսյոլոե (գյուղ, Ջանկոյի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе, Ղրիմի թաթարերեն՝ Vesöloye), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Վեսյոլոե գյուղում բնակվում էր 278 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոգան շրջան (Կանզաս)

Անվան այլ կիրառումների համար տե՛ս՝ Լոգան շրջան (այլ կիրառումներ)Լոգան շրջան (անգլ.՝ Logan County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.779 կմ² է, բնակչությունը՝ 3.046 մարդ (2000 թ. տվյալներով)։ Շրջկենտրոնն է Օկլի բնակավայրը։ Կազմավորվել է 1888 թ.։
Արկոնատե

Արկոնատե (իտալերեն՝ Arconate), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 5871 մարդ (2004 թվականի տվյալներով)։ Խտությունը կազմում է 860 մարդ/կմ²։ Տարածքը 8 կմ² է։ Էլեկտրոնային փոստ՝ 20020։ Հեռախոսային կոդ՝ 00331։
Քաղաքի հովանավորն է սուրբ Եվսեբիոս Վերչելացին։ Տոնը նշվում է հուլիսի վերջին կիրակի օրը։


== Քաղաք ==
 Բելգիա, Լեննիկ


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լեսակ

Լեսակ (ֆր.՝ Laissac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1556 մարդ, բնակչության խտությունը` 76.99 մարդ/կմ²։ Բնակավայրը զբաղեցնում է 20.21 կմ² տարածք։
2016 թվականի հունվարից բնակավայրը Սևերակ լ'Էգլիզ համայնքի հետ միասին հանդիսանում է Լեսակ Սևերակ լ'Էգլիզ համայնքի մաս։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 140 կմ հյուսիս-արևելք, Ռոդեզ քաղաքից` 21 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 921 աշխատունակ (15-64 տարեկան)  բնակիչ, որոնցից ակտիվ էին 702-ը, իսկ ոչ ակտիվները` 219։ Ակտիվության ցուցանիշը կազմում է 76,2 %։ 702 աշխատունակ մարդկանցից աշխատել է 648 անձ (341 տղամարդ և 307 կին)։ Գործազուրկ են եղել 54 անձ (26 տղամարդ և 28 կին)։ 219 անաշխատունակներից 56-ը եղել են աշակերտներ կամ ուսանողներ, 94-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թաղավարդ (այլ կիրառումներ)

Թաղավարդ, կարող է վերաբերել՝

Թաղավարդ - գյուղ Արցախի Հանրապետության Մարտունու շրջանում
Թաղավարդ - գետ Լեռնային Ղարաբաղում
Նովոժիլովկա

Նովոժիլովկա (ուկրաիներեն՝ Новожилівка, Ղրիմի թաթարերեն՝ Beş Aran Otar), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Բեշարան-Օտար։
2001 թվականի տվյալներով Նովոժիլովկա գյուղում բնակվում էր 1 605 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուգովայա (գյուղ, Ասկիզսկի շրջան)

Անվան այլ կիրառումների համար տե՛ս՝ ԼուգովայաԼուգովայա (ռուս.՝ Луговая), գյուղ Ռուսաստանի, Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 461 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Նեչաև

Սերգեյ Նեչաև (ռուս.՝ Серге́й Ю́рьевич Неча́ев, հունիսի 2, 1953(1953-06-02), Մոսկվա, ԽՍՀՄ), խորհրդային և ռուս դիվանագետ։ Արտակարգ և լիազոր դեսպան (2012)։


== Կենսագրություն ==
1975 թվականին ավարտել է Մոսկվայի Մ. Վ. Լոմոնոսովի անվան պետական համալսարանը՝ «գերմանագիտություն» մասնագիտությամբ և 1988 թվականին՝ ԽՍՀՄ ԱԳՆ դիվանագիտական ակադեմիան։

1977-1980 թվականներին՝ ԽՍՀՄ դեսպանատան աշխատակից ԳԴՀ-ում։
1982-1986 թվականներին՝ ԽՍՀՄ հյուպատոսության երկրորդ գլխավոր քարտուղար Էրդենետեյում (Մոնղոլիա)։
1986-1988 թվականներին՝ ԽՍՀՄ ԱԳՆ Դիվանագիտական ակադեմիայի ունկնդիր։
1992-1996 թվականներին՝ Գերմանիայում Ռուսաստանի դեսպանատան առաջին քարտուղար, խորհրդական։
1996-1999 թվականներին՝ Ռուսաստանի ԱԳՆ Եվրոպական չորրորդ դեպարտամենտի Գերմանիայի բաժնի ղեկավար։
1999-2001 թվականներին՝ Գերմանիայում Ռուսաստանի դեսպանատան ավագ խորհրդական։
2001-2003 թվականներին՝ Ռուսաստանի գլխավոր հյուպատոս Բոնում (Գերմանիա)։
20032004 թվականներին՝ Ռուսաստանի ԱԳՆ չորրորդ եվրոպական դեպարտամենտի փոխտնօրեն։
2004-2007 թվականներին՝ Ռուսաստանի ԱԳՆ երրորդ եվրոպական դեպարտամենտի փոխտնօրեն։
2007 թվականի սեպտեմբերի 1-ից 2010 թվականը՝ Ռուսաստանի ԱԳՆ երրորդ եվրոպական դեպարտամենտի տնօրեն։
2010 թվականի մարտի 9-ից 2015 թվականի օգոստոսի 10-ը Ավստրիայում Ռուսաստանի Դաշնության արտակարգ և լիազոր դեսպան։ Հավատարմագրերը հանձնվել են 2010 թվականի ապրիլի 29-ին։
2015 թվականի օգոստոսի 24-ից 2018 թվականը՝ Ռուսաստանի ԱԳՆ երրորդ եվրոպական դեպարտամենտի տնօրեն։
2018 թվականի հունվարի 10-ից Գերմանիայում Ռուսաստանի Դաշնության արտակարգ և լիազոր դեսպան։Ամուսնացած է։ Ունի մեկ որդի։


== Պարգևներ ==
Բարեկամության շքանշան (2009 թվականի դեկտեմբերի 16)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի, երկարամյա անբասիր դիվանագիտական ծառայության համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2003 թվականի ապրիլի 4)
1-ին դասի արտակարգ և լիազոր դեսպանորդ (2008 թվականի հուլիսի 31)
Արտակարգ և լիազոր դեսպան (2012 թվականի փետրվարի 10)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը Ավստրիայում Ռուսաստանի դեսպանատան կայքում Archived 2019-04-22 at the Wayback Machine.
Ծվերի (Քարելի շրջան)

Ծվերի (վրաց.՝ წვერი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Քարելից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 592 մարդ։


== Ծանոթագրություններ ==
Կորալյան ծով

Կորալյան ծով (անգլ.՝ Coral Sea), կիսափակ ծով Խաղաղ օվկիանոսում, որն ընկած է Ավստրալիայի, Նոր Գվինեայի և Նոր Կալեդոնիայի միջև։ Տոռեսի նեղուցով միացած է Հնդկական օվկիանոսին։ Մակերևույթի մակերեսը 4 791 հազար կմ² է։ Առավելագույն խորությունը՝ 9 140 մ, միջին խորությունը՝ 2394 մ։ Մարջանների ծովում կան բազմաթիվ մարջանային խութեր և կղզիներ, այնպիսիք, ինչպիսին են՝ Ուիլիս, Տրեգերոս, Բամտոն, Չեստերֆիլդ։ Ամենահայտնիի խութերից մեկն է Մեծ սահմանային արգելախութը, որը ամենամեծ մարջանային խութն է աշխարհում։
Հատակը խիստ կտրտված է։ Հոսանքներն առաջացնում են ցիկլոնային շրջապտույտ, որի արևմտյան ծայրամասերից սկիզբ է առնում Արևելա-Ավստրալիական հոսանքը։ Ջրի միջին ջերմաստիճանը հարավում օգոստոսին 19 °C է, փետրվարին՝ 24 °C, հյուսիսում շուրջ տարին՝ 27 °C-28 °C, աղիությունը՝ 34,5-35,5°/00։ Կան շնաձկներ և թռչող ձկներ։
1969 թվականից ծովի տարածքը պատկանում է Ավստրալիային։
Ծովի կղզիները բնակեցված չեն, Ուիլիս կղզիների վրա տեղակայված է օդերևութաբանական կայան։
1942 թվականին այս ծովում է տեղի ունեցել ծովային ճակատամարտ ճապոնական և դաշնակից ուժերի միջև, որը թույլ չտվեց Ճապոնիային գրավել Պորտ Մորսբին։
Հիմնական նավահանգիստները՝ Քերնս (Ավստրալիա), Պորտ Մորսբին (Նոր Գվինեա), Նումեան (Նոր Կալեդոնիա)։


== Ծանոթագրություններ ==
Արմեն Մկրտումյան

Արմեն Կարապետի Մկրտումյան, (ծնվել է 1914 թվականին) հայ խորհրդային ինժեներ-շինարար։ Տեխնիկական գիտությունների թեկնածու (1954 թվական)։
Ավարտել է Մոսկվայի հիդրոմելիորատիվ ինստիտուտը (1940 թվականին)։ 1961 թվականին ամրանի ձգման (էլեկտրատաքացմամբ) նոր տեխնոլոգիայի մշակման և արտադրության մեջ ներդրման աշխատանքներին մասնակցելու համար արժանացել է Լենինյան մրցանակի։
Անտառանյութի արդյունաբերություն

Անտառանյութի արդյունաբերություն, արդյունաբերության ճյուղ, որն զբաղվում է բնափայտի արդյունահանմամբ, կատարում բնափայտի մեխանիկական անտառանյութի քիմիական համալիր մշակում ու վերամշակում։
Բնափայտը և դրա վերամշակումից ստացված արտադրանքն օգտագործվում են ընդհանուր արդյունաբերության բոլոր ճյուղերում։


== Անտառանյութի արդյունաբերությունը ԽՍՀՄ-ում ==
ԽՍՀՄ-ում 1940—1967-ին անտառանյութի արդյունաբերության համախառն արտադրանքն աճել է 4,1 անգամ, գործածական փայտանյութի մշակումը 118-ից հասել է 285 միլիոն մ3։ ԽՍՀՄ աշխարհում առաջին տեղում է

սղոցանյութի արտադրությամբ
բնափայտի մթերման
արդյունաբերական օգտագործման չափերով։


== Անտառանյութի արդյունաբերություն Հայաստանում ==
Հայաստանում կա անտառանյութի արդյունաբերության մոտ 50 ձեռնարկություն, որոնք արտադրում են կահույք, տնտեսական իրեր, թուղթ ևն։ Արտադրանքի 60%-ը արտադրվում է Երևանի, իսկ մնացածը՝ Լենինականի, Կիրովականի, Դիլիջանի, Իջևանի և այլ ձեռնարկություններում։ 1970-ին արտադրվել է 22,1 միլիոն ռ. կահույք, 15 հազար տոնա թուղթ ևն՝ հիմնականում տեղական կարիքները բավարարելու համար։
Լյուի (Էն)

Անվան այլ կիրառումների համար տե՛ս՝ Լյուի (այլ կիրառումներ)Լյուի (ֆր.՝ Lhuis), կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Լյուի կանտոնի կազմի մեջ։ Կոմունայի շրջանը Բելլեն է։
Կոմունայի կոդը INSEE՝ 01216։


== Աշխարհագրություն ==
Կոմունան Փարիզ քաղաքից գտնվում է 430 կմ հարավ-արևելք, դեպի հյուսիս-արևելք՝ Լիոն քաղաք, 55 կմ է և 60 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 854 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 499 մարդկանցից 375-ը տնտեսապես ակտիվ են եղել, 75,2-ը՝ պասիվ (ակտիվության ցուցանիշը` 75,2% է, 1999 թվականին՝ 75,6%)։ 375 ակտիվ բնակիչներից աշխատել են 339-ը (178 տղամարդ, 161 կին), գործազուրկ է եղել 36 մարդ (18 տղամարդ և 18 կին)։ 124 պասիվներից 30 հոգի եղել են աշակերտ կամ ուսանող, 69-ը՝ թոշակառու, 25 պասիվ են եղել այլ պատճառներով։


== Տեսարժան վայրեր ==
Վերափոխման եկեղեցի (XII դար)։ 1930 թվականի պատմական հուշարձաններ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Люи» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-07 
«Люи» (ֆրանսերեն)։ cassini.ehess.fr։ Վերցված է 2014-05-07
Շրեա (ազգային պարկ)

Շրեա (արաբ․՝ الحديقة الوطنية الشريعة‎‎), Ալժիրի ամենափոքր ազգային պարկերից մեկը։ Տեղակայված է հյուսիսային Բլիդա նահանգում։ Այդպես է անվանվել ի պատիվ պարկին կից Շրեա քաղաքի։ Պարկը գտնվում է «Բլիդյան ատլաս» լեռնաշղթայի վրա (մասն է «Տել ատլասի»), ունի լեռնադահուկային կայան։


== Բնական առանձնահատկություններ ==
Շրեայի ազգային պարկում կան բուսական և կենդանական աշխարհի բազմաթիվ հազվագյուտ տեսակներ։ Այստեղ ցուցաբերում են ակտիվ օգնություն Macaca sylvanus ենթապոպուլյացիայի բազմացման համար։


== Ծանոթագրություններ ==
Վիսոկոե (գյուղ, Գրեբյոնկայի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Պոլտավայի մարզի Գրեբյոնկայի շրջանում։ Բնակավայրը նախկինում նաև անվանվել է Վիսոկի Գորբ։
2001 թվականի տվյալներով Վիսոկոե գյուղում բնակվել է 89 մարդ։ Բնակավայրը զբաղեցնում է 1,32 կմ² տարածք։ Բնակչության խտությունը կազմել է 67,42 մարդ/կմ²։


== Աշխարհագրական դիրք ==
Վիսոկոե գյուղը գտնվում է Սլեպորոդ գետի ձախ ափին, վերևում՝ 2 կմ հեռավորության վրա, Պոչաևկա գյուղն է, ներքևում՝ Սեմակի գյուղն է, հակառակ ափին՝ Ալեքսանդրովկա գյուղը։


== Գյուղի անվանում ==
1939 թվականին անցկացված մարդահամարի տվյալներում գյուղն անվանվել է Վիսոկի Գորբ։ Ըստ Ռազմական տեղագրական քարտեզի 1869 թվականին գյուղը կոչվել է Ռոժդեստվենո։ 


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակկայայի լեռնաշղթա

Ակկայա, լեռներ Կիլիկիայում, նրա արևելյան մասում, Ամանոս լեռնաշղթայի մի հատվածը։


== Ծանոթագրություններ ==